Nígbà tí ó di oṣù kẹjọ ti mo dé inú igbó yìí, ẹ̀fúùfù ńlá kan fẹ́ lọ́jọ́ kan báyìí; ẹ̀fúùfù náà pọ̀ púpọ̀, ojú àwọsánmọ̀ sí kún fún ọ̀pọ̀lọpọ̀ ìpàǹtí. Ibi tí mo ti ń wo òkè ni mo déédéé rí háhá àgbàdo kan tí ẹ̀fúùfù ń gbé kiri mo sì ń ṣe àkíyèsí ibi tí háhá àgbàdo náà yóó balẹ̀ si. Nígbà tí ó máa balẹ̀ ó balẹ̀ sí ojú odò kékeré kan tí ó ń sán, odò náà sì ń gbé e lọ. Mo yára tẹ̀lé e mo sì ń lé háhá náà lọ títí ó fi dé ibi ìtàkùn kan tí ó wà lójú omi tí ó dúró; níbẹ̀ náà ni mo sì bá a tí mo mú un. Ohun tí ó jẹ́ kí n tẹ̀lé e ni pé mo fẹ́ẹ́ wò ó dáadáa bóyá ibi tí ẹ̀fúùfù ti fẹ́ ẹ wá kò jìnnà, nípa bẹ́ẹ̀ mo sì lè rí àmì láti fi hàn mí pé síbẹ̀síbẹ̀ mo lè yọ nínú ìhámọ́ mi.
Nigba ti o di osu kejo ti mo de inu igbo yii, efuufu nla kan fe lojo kan bayii; efuufu naa po pupo, oju awosanmo si kun fun opolopo ipanti. Ibi ti mo ti n wo oke ni mo deedee ri haha agbado kan ti efuufu n gbe kiri mo si n se akiyesi ibi ti haha agbado naa yoo bale si. Nigba ti o maa bale o bale si oju odo kekere kan ti o n san, odo naa si n gbe e lo. Mo yara tele e mo si n le haha naa lo titi o fi de ibi itakun kan ti o wa loju omi ti o duro; nibe naa ni mo si ba a ti mo mu un. Ohun ti o je ki n tele e ni pe mo fee wo o daadaa boya ibi ti efuufu ti fe e wa ko jinna, nipa bee mo si le ri ami lati fi han mi pe sibesibe mo le yo ninu ihamo mi.